alexandrainst/scandi-wiki huggingface dataset:
MC Ride

Stefan Corbin Burnett, bedre kjent under sitt artistnavn MC Ride, er en amerikansk rapper. Han er frontmannen til den eksperimentelle hiphop-gruppen Death Grips. Burnetts tekster har blitt beskrevet som dystre, kryptiske og vulgære.

Biografi 
Burnett studerte billedkunst ved Hampton University i Hampton, Virginia før sin musikkarriere. Etter å ha sluttet på universitetet, gikk han under aliaset MxlPlx og dannet hiphop-gruppen Fyre sammen med sin bror Swank Daddy og en annen Sacramento-basert rapper, Young G. Prosjektet ble avsluttet når hans bror giftet seg og ikke lenger kunne ta del i gruppen. På denne tiden arbeidet Burnett på en pizzarestaurant i Sacramento og søkte en karriere som maler.

I 2010 dannet Burnett Death Grips med sin nabo Zach Hill, som var kjent som trommeslager fra rockgruppen Hella. Hill introduserte Burnett til sin venn, musikkprodusenten Andy Morin, og de tre begynte å arbeide sammen. Etter utgivelsen av deres selvtitulerte debut-EP, ga de ut mixtapen Exmilitary som mottok strålende kritikk og oppmerksomhet fra musikkpublikasjoner. Gruppen signerte med Epic Records i 2012 og ga ut deres debutalbum The Money Store samme år.

I 2012 lakk gruppen sitt andre album, No Love Deep Web, da Epic Records ikke ville slippe det før i 2013 (som førte til at de snart etter ble droppet fra Epic Records). Gruppen ga i 2013 ut et tredje album, med tittelen Government Plates. Den første platen i deres fjerde album, The Powers That B, ble utgitt i 2014. 2. juli 2014 annonserte Death Grips at de skulle oppløses, men likevel ga de ut et instrumentelt lydspor 4. januar 2014 og den andre platen av The Powers That B den 19. mars 2015. De ga ut sitt femte studioalbum, Bottomless Pit, i slutten av mai 2016. Dette var deres første fullengde-album med nytt materiale siden deres påståtte oppløsning.

Diskografi 
Med Death Grips
 Death grips EP (2011)
 Exmilitary (2011)
 The Money Store (2012)
 No Love Deep Web (2012)
 Government Plates (2013)
 The Powers That B (2015)
 Bottomless Pit (2016)
Year Of The Snitch (2018)

Referanser

Eksterne lenker 
 
 Offisielt nettsted
 Death Grips' offisielle nettsted

Rappere fra USA
Personer fra Sacramento
Hypseloderus

Hypseloderus er en slekt av biller som hører til gruppen skarabider (Scarabaeoidea).

Utseende 
Middelsstore, avlange, hvelvede biller, brune til svarte, blanke.

Levevis 
Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk.

Utbredelse 
Arten er beskrevet fra Vietnam.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien Hybosoridae – ca. 330 arter fordelt på 40 slekter
 Underfamilien Hybosorinae
 Slekten Hypseloderus Fairmaire, 1893
 Hypseloderus denticollis Fairmaire, 1893

Eksterne lenker 
 
 Oversikt over artene
 Sjekkliste over artene

Hybosoridae
Dyr formelt beskrevet i 1893
Phaeocroides

Phaeocroides er en slekt av biller som hører til gruppen skarabider (Scarabaeoidea).

Utseende 
Middelsstore (6 - 7 millimeter), pæreformede, hvelvede biller, brunlige, nokså blanke og fint hårete bare langs ytterkantene. Hodet er i høyden litt innbuktet foran. På dekkvingene danner punkteringen rader bare enkelte steder.

Levevis 
Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk.

Utbredelse 
To arter lever i Asia (India, Pakistan, Bangladesh) og to i det sørlige Afrika (Namibia, Botswana).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien Hybosoridae – ca. 330 arter fordelt på 40 slekter
 Underfamilien Hybosorinae
 Slekten Phaeocroides Péringuey, 1908
 Phaeocroides damarinus Péringuey, 1908
 Phaeocroides effetus (Kolbe, 1907)
 Phaeocroides nanus (Arrow, 1942) (synonym Phaeocroides mapellii]
 Phaeocroides orientalis (Petrovitz, 1963)

Referanser

Eksterne lenker 
 
 Oversikt over artene
 Sjekkliste over artene

Hybosoridae
Biller formelt beskrevet i 1908
Lithohypna

Lithohypna er en utdødd slekt av biller som hører til gruppen skarabider (Scarabaeoidea).

Funnsted 
Artene er beskrevet fra Yixian-formasjonen, som stammer fra Nedre kritt i Kina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Glaphyridae MacLeay, 1819 – ca. 100 arter i 8 slekter
 Underfamilien Glaphyrinae MacLeay, 1819
 Slekten Lithohypna Nikolajev, Wang & Zhang, 2011  
 Lithohypna chifengensis Nikolajev, Wang & Zhang, 2011
 Lithohypna lepticephala Nikolajev & Ren, 2012
 Lithohypna longula Nikolajev & Ren, 2012
 Lithohypna tuberculata Nikolajev & Ren, 2012
 Lithohypna yuxiana Nikolajev & Ren, 2012

Kilder 
 Zhuo Yan, G.V. Nikolajev & Dong Ren (2012) A new, well-preserved genus and species of fossil Glaphyridae (Coleoptera, Scarabaeoidea) from the Mesozoic Yixian Formation of Inner Mongolia, China. ZooKeys 241: 67-75. 
 Carlson, D.C. 2001. Generic Guide to New World Scarab Beetles – Glaphyridae.
 Oversikt over artene

Eksterne lenker 
 
 Bildegalleri: 

Glaphyridae
Fossile insekter
Biller formelt beskrevet i 2011
Cretohypna

Cretohypna er en utdødd slekt av biller som hører til gruppen skarabider (Scarabaeoidea).

Utseende 
Middelsstore (16 - 23 millimeter) biller, nokså brede til å være Glaphyridae. Oversiden kan være grovt og kraftig punktert. Dekkvingene er rundede, avsmalnende bakover, og spriker bak som vanlig for familien.

Funnsted 
Artene er beskrevet fra Yixian-formasjonen, som stammer fra Nedre Kritt i Kina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Glaphyridae MacLeay, 1819 – ca. 100 arter i 8 slekter
 Underfamilien Glaphyrinae MacLeay, 1819
 Slekten Cretohypna Yan, Nikolajev & Ren, 2012  
 Cretohypna cristata Yan, Nikolajev & Ren, 2012
 Cretohypna puncta Zhao, Bai, Shih & Ren, 2016
 Cretohypna robusta Zhao, Bai, Shih & Ren, 2016

Kilder 
 Zhuo Yan, G.V. Nikolajev & Dong Ren (2012) A new, well-preserved genus and species of fossil Glaphyridae (Coleoptera, Scarabaeoidea) from the Mesozoic Yixian Formation of Inner Mongolia, China. ZooKeys 241: 67-75. 
 Hongyun Zhao, Min Bai, Chungkun Shih & Dong Ren (2016) Two new glaphyrids (Coleoptera, Scarabaeoidea) from the Jehol Biota,
China. Cretaceous Research 59: 1-9.

Eksterne lenker 
 

Glaphyridae
Fossile insekter
Biller formelt beskrevet i 2012
Mesohypna

Mesohypna er en utdødd slekt av biller som hører til gruppen skarabider (Scarabaeoidea).

Utseende 
En middelsstor (ca. 13 millimeter) bille, nokså bred til å være Glaphyridae, kroppen litt pæreformet. Pronotum er betydelig avsmalnende forover, nærmest trapesformet. Scutellum er trekantet. Dekkvingene er rundede, avsmalnende bakover, og spriker bak som vanlig for familien.

Funnsted 
Artene er beskrevet fra Yixian-formasjonen, som stammer fra Nedre kritt i Kina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Glaphyridae MacLeay, 1819 – ca. 100 arter i 8 slekter
 Underfamilien Glaphyrinae MacLeay, 1819
 Slekten Mesohypna Nikolajev & Ren, 2013  
 Mesohypna lopatini Nikolajev & Ren, 2013

Kilder 
 G.V. Nikolajev og Dong Ren (2013) Новый род семейства Glaphyridae (Coleoptera: Scarabaeoidea) из формации Исянь (A new Glaphyridae genus (Coleoptera: Scarabaeidae) from the Yixian Formation). Caucasian Entomological Bulletin 9: 62-64 
 Hongyun Zhao, Min Bai, Chungkun Shih & Dong Ren (2016) Two new glaphyrids (Coleoptera, Scarabaeoidea) from the Jehol Biota,
China. Cretaceous Research 59: 1-9.

Eksterne lenker 
 

Glaphyridae
Fossile insekter
Biller formelt beskrevet i 2013
Hybochaetodus

Hybochaetodus er en slekt av biller som hører til gruppen skarabider (Scarabaeoidea).

Utseende 
Middelsstore (ca. 9 millimeter), ovale, matte, rødbrune biller. Pronotumhar rundede, litt sagtakkede sider, er nokså utringet foran, bak med en grop i midten, men uten avsatt bakrand. Oversiden er nokså kraftig punktert og fint hårete. Dekkvingene er litt rundede, med fine lengdestriper. Beina er ikke spesielt kraftige, leggene på mellom- og bakbeina uten tverrlister.

Levevis 
Artene er funnet på gjødsel i ca. 3000 meters høyde i Andesfjellene.

Utbredelse 
Slekten er bare kjent fra Peru.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien Hybosoridae – ca. 330 arter fordelt på 40 slekter
 Underfamilien Anaidinae Nikolajev, 1996
 Slekten Hybochaetodus Arrow, 1909
 Hybochaetodus disruptus Ocampo, 2006 
 Hybochaetodus erugocarinatus Ocampo, 2006 
 Hybochaetodus flaco Ocampo, 2002 
 Hybochaetodus obscurus Arrow, 1909

Referanser

Eksterne lenker 
 
 Generic Guide to New World Scarab Beetles – Hybochaetodus: 
 Sjekkliste over artene
 Oversikt over artene

Hybosoridae
Biller formelt beskrevet i 1909
Hybosoroides

Hybosoroides er en slekt av biller som hører til gruppen skarabider (Scarabaeoidea). Slekten omfatter bare én kjent art.

Utseende 
En middelsstor (ca. 10 millimeter), avlang, hvelvet bille, mørkbrun, blank. Kjevene (mandiblene) og overleppen (labrum) er store og stikker ut under hodet. Antennene er 9- eller 10-leddete, ganske korte, med en tre-leddet kølle der det innerste leddet er stort og har en grop der de to ytterste leddene kan felles inn. Brystskjoldet (pronotum) er bredere enn langt, uten knøler, groper eller pigger. Dekkvingene er avlange. Beina er kraftige, alle leggene (tibiae) er brede med tenner på utsiden. Føttene er fem-leddete, slanke og forholdsvis korte. Larvene er av vanlig skarabide-type (scarabaeiform larve), C- formede.

Levevis 
Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk. Larvene til noen arter er funnet i råtnende plantemateriale. De kan lage lyd ved å gnisse frambeina mot kanten på epipharynx (en del av munnverktøyet).

Utbredelse 
Arten er kjent fra det sørlige Kenya og Tanzania.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien Hybosoridae – ca. 330 arter fordelt på 40 slekter
 Underfamilien Hybosorinae
 Slekten Hybosoroides Benderitter, 1914
 Hybosoroides alluaudiBenderitter, 1914

Eksterne lenker 
 
 Oversikt over artene
 Kuijten, P.J. (1983) Revision of the genus Hybosorus MacLeay (Coleoptera: Scarabaeidae, Hybosorinae). Zoologische Verhandelingen Leiden 203: 1-49. 
 Sjekkliste over artene

Hybosoridae
Biller formelt beskrevet i 1914
Jake Livermore

Jake Cyril Livermore (født 14. november 1989) er en engelsk fotballspiller som spiller for West Bromwich Albion FC.

Landslaget
15. august 2012 fikk han sin første landskamp for  mot Italia.

Referanser

Eksterne lenker 
 

Engelske fotballspillere
Fotballspillere for Tottenham Hotspur FC
Fotballspillere for Milton Keynes Dons FC
Fotballspillere for Crewe Alexandra FC
Fotballspillere for Derby County FC
Fotballspillere for Peterborough United FC
Fotballspillere for Ipswich Town FC
Fotballspillere for Leeds United FC
Fotballspillere for Hull City AFC
Fotballspillere for West Bromwich Albion FC
Dopingsaker i fotball
Personer fra Enfield
Fødsler i 1989
Microphaeochroops

Microphaeochroops er en slekt av biller som hører til gruppen skarabider (Scarabaeoidea).

Utseende 
Små til middelsstore (4 - 6 millimeter), brede, litt pæreformede, hvelvede biller, brunlige til svarte, nokså matte, fint hårete, oversiden kraftig punktert.

Levevis 
Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk.

Utbredelse 
Slekten er utbredt i Sørøst-Asia (Vietnam, Vest-Malaysia og Sarawak).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien Hybosoridae – ca. 330 arter fordelt på 40 slekter
 Underfamilien Hybosorinae
 Slekten Microphaeochroops Pic, 1930
 Microphaeochroops hirsutus Pic, 1930
 Microphaeochroops laetus Arrow, 1942
 Microphaeochroops nigrosetosus Kuijten, 1985
 Microphaeochroops peninsularis Arrow, 1942
 Microphaeochroops varius Kuijten, 1985

Eksterne lenker 
 Kuijten, P.J. (1985) Revision of some hybosorine genera from the Indo-Malayan subregion: Microphaeochroops, Microphaeolodes, Pantolasius and Phaeochridius (Coleoptera: Scarabaeidae: Hybosorinae).  Zoologische Verhandelingen Leiden 222: 1-39 
 
 Sjekkliste over artene
 Oversikt over artene

Hybosoridae
Biller formelt beskrevet i 1930
Sørøst-Asias insekter
Vietnams insekter
Malaysias insekter
Borneos insekter
Codocera

Codocera er en slekt av biller som hører til gruppen skarabider (Scarabaeoidea). De lever for det meste i sandige områder og kalles "sand-loving scarab beetles" på engelsk. Ellers er biologien deres dårlig kjent.

Utseende 
Små til middelsstore (ca. 5 millimeter), bredt ovale, brunrøde biller uten metallglans. Kroppen er middels bred og hvelvet, fint punktert. Oversiden er fint hårete. Særlig hannene har påfallende store, fremstrakte kjever (mandibler). Dekkvingene har kraftige punkstriper og nokså tett behåring.

Levevis 
Veldig lite er kjent om deres biologi. De fleste artene finnes på varme, sandige steder. Man har gjettet på at de lever av sopp i underjordiske ganger. Larvene til én art har blitt funnet i avfallshauger som maur har slengt fra seg, og det er mulig at flere av artene er knyttet til maur. Billene flyr helst om natten og har av og til blitt fanget tallrikt i lysfeller.

Utbredelse 
Slekten har en Holarktisk utbredelse og finnes i Mellom- og Øst-Europa (vestover til Tyskland), Asia og Nord-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Ochodaeidae Mulsant & Rey, 1871
 Underfamilien Ochodaeinae Mulsant & Rey, 1871 – vidt utbredt
 Gruppen Ochodaeini Mulsant & Rey, 1871
 Slekten Codocera Eschscholtz, 1821 
 Codocera ferruginea (Eschscholtz, 1818) - Russland
 Codocera gnatho Fall, 1907 - sørlige USA og nordlige Mexico
 Codocera tuberculata Medvedev & Nikolajev, 1972

Eksterne lenker 
 
 [ Oversikt over artene]
 Bilde av Codocera ferruginea
 Generic Guide to New World Scarab Beetles - Codocera gnatho 

 

Ochodaeidae
Biller formelt beskrevet i 1821
Chaetocanthus

Chaetocanthus er en slekt av biller som hører til gruppen skarabider (Scarabaeoidea). De lever for det meste i sandige områder og kalles "sand-loving scarab beetles" på engelsk. Ellers er biologien deres dårlig kjent.

Utseende 
Små til middelsstore, vanligvis brune biller uten metallglans. Kroppen er avlang og hvelvet.

Levevis 
Veldig lite er kjent om deres biologi. De fleste artene finnes på varme, sandige steder. Man har gjettet på at de lever av sopp i underjordiske ganger. Larvene til én art har blitt funnet i avfallshauger som maur har slengt fra seg, og det er mulig at flere av artene er knyttet til maur. Billene flyr helst om natten og har av og til blitt fanget tallrikt i lysfeller.

Utbredelse 
Slekten er utbredt i det sørlige Afrika, nordover til Den demokratiske republikken Kongo.

Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Ochodaeidae Mulsant & Rey, 1871
 Underfamilien Chaetocanthinae Scholtz, 1988 – Afrika og vestlige Nord-Amerika
 Gruppen Chaetocanthini Scholtz, 1988
 Slekten Chaetocanthus Péringuey, 1901 – Afrika
 Chaetocanthus arenarius Scholtz & Evans, 1987
 Chaetocanthus bechuanus Péringuey, 1908
 Chaetocanthus insuetus Péringuey, 1901

Eksterne lenker 
 Oversikt over artene
 

Ochodaeidae
Henning Bergenholtz

Henning Bergenholtz (født 26. august 1944 i København) er en dansk leksikograf og lingvist. Han har en M.A. fra Technische Universität Berlin i 1973 og doktorgrader fra 1975 og 1978 fra Universität Essen.

Fra 1973 har han vært tilknyttet universiteter i Bonn, Essen, Køln, Kairo, Bochum og Stellenbosch. Fra 1996 til han ble pensjonist var han leder av Center for Leksikografi ved Aarhus Universitet. Henning Bergenholtz er æresdoktor ved Universidad de Valladolid og medlem av Det Norske Videnskaps-Akademi.

Publikasjoner 
Henning Bergenholtz har skrevet mye om grammatikk, leksikografi og språkpolitikk. Han har også hatt en fast spalte om språklige emner i nettavisden Den Korte Avis. I 1997 var han medforfatter på Nordisk leksikografisk ordbok som kom ut på Universitetsforlaget.

Kilder
Henning Bergenholtz sin nettside på Aarhus Universitet sin nettside Her er det også en omfattende bibliografi.

Danske leksikografer
Personer fra København
Linux Standard Base

Linux Standard Base (LSB) er et felles prosjekt for flere Linuxdistribusjoner underlagt den organisatoriske struktur til Linux Foundation. Prosjektets mål er å standardisere programvarens struktur, deriblant filsystemhierarkistandarden som benyttes i operativsystemet Linux. LSB er basert på spesifikasjonene POSIX, Single UNIX Specification (SUS) og flere andre åpne standarder, men utvider dem på flere områder.

Første versjon ble lansert 14. januar 1994. Siste versjon er versjon 5.0 som ble lansert 2. juni 2015.

Eksterne lenker
 Filesystem Hierarchy Standard

Linuxkjernen
Etableringer i 1994
Victor Rothschild

Nathaniel Mayer Victor Rothschild (født 31. oktober 1910, død 20. mars 1990) var en britisk biolog, cricketspiller, MI5-offiser, forretningsmann og politisk rådgiver for Edward Heath og Margaret Thatcher. Han var et ledende medlem av Rothschild-familien, 3. baron Rothschild og far til Jacob Rothschild. Han ble tildelt storkorset av Order of the British Empire.

Han var gift med Barbara Hutchinson. Hun giftet seg på nytt med den greske kunstneren Nikos Hadjikyriakos-Ghikas. Emma Georgina Rothschild, professor i historie ved Harvard, er hans datter fra andre ekteskap. Hun er gift med Amartya Sen. Sønnesønnen James Amschel Victor Rothschild er gift med Nicky Hilton.

Rothschilds var en dyktig biolog og hans forskning på sjøpinnsvin ga ham medlemskap i Royal Society da han var 43 år gammel. Han var forskningsdirektør i Shell og styreformann i familiebedriften N. M. Rothschild & Sons.

I studietiden på University of Cambridge ble han venn av Guy Burgess og Anthony Blunt. Under andre verdenskrig ble han kjent med Kim Philby. Det ble antydet at han var «den femte mann» i denne spiongruppen og han ble også forhørt av Scotland Yard. Margaret Thatcher avviste at Rothschild var spion. Thatcher var tilstede ved Rothschilds gravferd. Han hadde sete i House of Lords for Labour.

Referanser

Eksterne lenker 
 
 

Britiske biologer
Medlemmer av Overhuset (Storbritannia)
Douglas Crockford

Douglas Crockford (født 1955 i Minnesota) er en amerikansk programvareutvikler. Han er mest kjent for arbeidet med språket JavaScript og dataformatet JSON.

Bakgrunn og arbeid 
Crockford er utdannet fra San Francisco State University, og arbeidet deretter med design av interaktiv media. I 1990-årene arbeidet han blant annet hos Lucasfilm/LucasArts, Paramount Pictures og Atari Sunnyvale Research Laboratory. Mens han var hos LucasArts arbeidet han blant annet med spillet Maniac Mansion, og ble da kjent i internettkretser for essayet «The Expurgation of Maniac Mansion for the Nintendo Entertainment System», der han beskrev problemene med å tilfredsstille Nintendos harde krav til innhold i spill til konsollene deres. Senere var Crockford blant annet innom Yahoo!, og han har siden 2012 arbeidet for PayPal.

Crockford var grunnlegger av programvareselskapet State Software, og her oppfant han dataformatet JSON i 2002. Dette formatet var designet som et lettvektsalternativ til XML, og ble med RFC 4627 i 2006 gjort til en offisiell standard.

JavaScript: The Good Parts 
I 2008 kom Crockford med boken JavaScript: The Good Parts, som raskt ble en klassiker i JavaScript-miljøer. I boken hevder Crockford at alle programmeringsspråk har sine gode og sine dårlige sider, og for JavaScript sin del deler han språkets forskjellige konsepter inn i de tre kategoriene «vakre», «grusomme» og «ille». I førstnevnte kategori plasserer han det at funksjoner er førsteklasses objekter, hvordan språket har dynamiske objekter med prototypebasert arv, og hvordan array- og objekt-literaler fungerer. Som «grufulle» ting i JavaScript (altså ting man ikke kan unngå når man bruker det) finner man blant annet globale variable, manglende blokk-scope og automatisk innsetting av semikolon på slutten av linjer. I kategorien «ille» (altså ting man kan unngå når man bruker språket) plasserer Crockford blant annet ==-operatoren, eval()-fuksjonen og hvordan switch-konstruksjoner lar eksekvering fortsette med mindre man eksplisitt avbryter flyten.

I forlengelsen av reglene for riktig bruk av JavaScript som Crockford definerte i JavaScript: The Good Parts laget han JSLint, et statisk analyse-verktøy for å finne dårlig og feilaktig kode i JavaScript-programmer. Dette verktøyet vil for eksempel advare programmereren om at han eller hun har brukt ==-operatoren, og heller oppfordre til bruk av ===.

Bibliografi

Referanser

Eksterne lenker 
 

JavaScript
Personer i databransjen
Programmerere fra USA
Videospilldesignere fra USA
Personer fra Minnesota
Fødsler i 1955
Afroataenius

Se systematisk inndeling

Afroataenius er en slekt av biller som hører til familien skarabider (Scarabaeidae). Slekten omfatter bare én kjent art.

Utseende

Levevis 
Forholdsvis lite er kjent om biologien til denne slekten, men én av artene har blitt funnet på hjortemøkk i skog. De blir av og til funnet mellom løvstrø.

Utbredelse 
Arten er utbredt i Vest-Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Gjødselbiller, Aphodiinae Leach, 1815
 Stammen Eupariini Schmidt, 1910 
 Slekten Afroataenius Petrovitz, 1969
 Afroataenius singularis Petrovitz, 1969

Kilder 
 Oversikt over artene
 biolib.cz - Oversikt over stammer og slekter

Eksterne lenker 

 

Gjødselbiller
Biller formelt beskrevet i 1969
New API

New API (NAPI) er et grensesnitt for bruk av avbruddsmoderasjonsteknikker i nettverkskort for Linuxkjernen, Formålet er å redusere overhead ved mottak av pakker. Ideen er å utsette håndteringen av inngående meldinger, inntil der er tilstrekkelig mange av dem slik at alle kan behandles på en gang.

Eksterne lenker
 NAPI description on  Linux Foundation

Linuxkjernen
Anton Fils

Anton Fils (også Antonín Fils, Johann Anton Fils, Johann Anton Filtz) (født 20. september 1733 i Eichstätt, død 14. mars 1760 i Mannheim) var en tysk tidligklassisistisk komponist. Fils studerte teologi og jus, og ble i 1954 del av Mannheimer Hofkapelle som cellist med Johann Stamitz som dirigent. Dermed var han del av Mannheimerskolen. Han giftet seg i 1757 med Elisabeth Range, og de kjøpte hus to år senere. Til tross for at de hadde råd til å kjøpe et hus, var Fils så lite begeistret for sine egne komposisjoner at han fra tid til annen brukte manuskriptene sine for å tenne bål.

Fils ble bare 26 år gammel, men han etterlot seg mange verk, inkludert 34 symfonier og 30 konserter, av hvilke 15 har overlevd. Hans død er ryktet å være tilknyttet Fils' uortodokse kulinariske valg å spise edderkopper (som han mente smakte som jordbær), og at en av de han spiste var giftig. Denne historien er ikke bekreftet.

Fils' musikk var populær til rundt den franske revolusjonen, og han ble av den tyske forfatteren Christian Friedrich Daniel Schubart kalt «den største symfonikomponist som noensinne har levd». Schubart døde selv i 1791, ni år før Ludwig van Beethovens første symfoni.

Referanser 

Klassisistiske komponister
Tyske komponister
Personer fra Eischstätt